Lolland-Falsters Stifts-Tidende, 1843-05-25
Lollands Falsters Stifts Tidende. Redigeret, trykt og udgivet af W. F. Laub i Nykjøbing. No 61. 25. Mai. Torsdagen den Folkefesten paa Skamlingsbanke, den 18de Mai 1843. Festen aabnedes ved Solens Opgang, ifølge Bestemmelsen, ved Dannebroges Heisning, ved en Salut med Kanonerne, der forkyndte Omegnen (som var opfyldt med de Aftenen forud og om Natten indtrufne talrige Gjæster) Festdagens Frembrud, og ved en derpaa følgende firestemmig Afsyngning af en Hymne. Tilstrømningen af Folket var da ogsaa allerede begyndt og vedvarede til over Middag, saa at den tilstedeværende Folkemængde, uagtet den herskende Blæst og Støv, kan anslaaes i det Hele til henved 6,000 Personer. Blandt Gjæsterne bemærkede man et anseeligt Antal fra Jylland og Fyen. Kl. 11, som den til Festens egentlige Begyndelse ansatte Tid, betraadte Bonden Laurids Petersen Skau af Sommersted Talerforhøiningen, som var opkastet paa Bjergets Top Han var af Bestyrelsen, der kjendte hans Evner, bleven opfordret til ved en Tale at indvie Bjerget til sin folkelige Bestemmelse. Til den ham omgivende Folkemasse, hvis stormende Bifaldsraab ideligen afbrød hans kraftige Røst, holdt han en vakker Tale, der sluttede saaledes: Rescriptet af 14de Mai 1840 ophævede som ved et Trylleslag den Fornedrelsestand, hvori det nordslesvigske Folk i Aarhundreder havde været lænkebundet. Derfor skal vor Friheds- og Æresdag ogsaa være vor aarlige Fest= og Glædesdag. Lad os Alle med een Mund istemme: Velsignet være den 14de Mai og velsignet være dens Giver, Kong Christian den Ottende Hurra! Forsamlingen udbrød derpaa i et 9 Gange gjentaget enthustastisk Hurra. Kort for Skau holdt sin Tale, var Hr. Kammerraad Drewsen indtruffen til Banken fra Kjøbenhavn, idet han med Dampskibet Maagen, var landet i Skamlings Bugt (Binderup Bugt) Han var bleven hidsendt af Foreningen for Mark subscriptionen i Kjøbenhavn, for ved nærværende offentlige Leilighed at overrække den Deputerede P. H. Lorenzen af Haderslev det af Foreningen besørgede Sølvdrikkehorn. Efterat Skauunder Mængdens Jubel var nedtraadt af Talerforhøiningen, besteges samme af Drewsen, der efterat have kaldt P. H. Lorenzen af Folkemængden op til sig, i en hjertelig Tale skildrede Hensigten af sin Sendelse, og Folkets Paasyn overrakte den synlig rørte Lorenen Drikkehornet tilligemed nedenstaaende Skrivelse, fra Capitain A. F. Tscherning paa Foreningen for Marksubscriptionens Vegne: Høistærede Hr. Lorenzen, Deres Færd i den sidstafholdte slesvigske Stænderforsamling, Deres energiske Modstand mod et fanatisk Parties statsopløsende Planer, Deres uforfærdede Kamp for Nationalitetens og Modersmaalets Ret, har i høi Grad Krav paa Deres danske Landsmænds taknemmelige Anerkjendelse. De har alt for og efter Stænderforsamlingens Opløsning modtaget Vidnesbyrd om, at denne ogsaa er tilstede, i et ikke ringe Antal Adresser fra Landets forskjelligste Egne. Men ligesom disse vare det eneste Middel, hvorved man øieblikkelig kunde sætte Dem i Kundskab om den Deeltagelse, Deres Virksomhed her havde vakt, hvorved man kunde underrette Dem om, at De ikke stod ene paa Valpladsen, men havde bag Dem et heelt Folk, som i den Sag, De forfægtede, saae sin egen, og paa hvis Bistand, De derfor kunde forlade Dem, saaledes maatte ogsaa det Ønske naturlig opstaae, i et synligt og varigt ydre Tegn, i en betydningsfuld Gave at præge Mindet om Deres hæderlige Færd og den danske Nations Taknemmelighed.